Lav et referat af nedenstående tekst:

Tekst:
- Det er uden sammenligning det største fund af ulovligt fyrværkeri denne sæson, vi nu har gjort. Sådan lyder det fra Poul Severinsen, vicepolitiinspektør ved Nordjyllands Politi. Nordjyllands Politi rykkede onsdag formiddag ind på en privat beboet landejendom ved Vadum efter et tip. Her fandt man en stor mængde ulovligt fyrværkeri. - Det er relativt meget, vi har fundet, men vi har endnu ikke overblik hvor meget, siger Poul Severinsen og slår fast, at det er et stort fund. Lige nu afventer Nordjyllands Politi at bomberydderne, EOD, fra Skive ankommer til stedet for at fastlægge, hvilke type fyrværkeri, der er tale om. - Vi afventer, at de bliver færdige, og så skal vi have lavet en opgørelse over præcis, hvad der er tale om, siger Poul Severinsen. Han kan dog afsløre, at der blandt andet er tale om store mængder kanonslag og andet ulovligt fyrværkeri. Der er endnu ikke anholdt nogen i sagen.

Referat:
Nordjyllands Politi har tilkaldt bomberyddere til adresse nær Vadum